En a cuenca d'o río Aguas trobamos Azuara, Lagata y o despoblato de Nepza que seguntes interpretan autors como José Angel Sesma Muñoz, Carlos Laliena Corbera y Juan F. Utrilla Utrilla corresponderían a nuclios de población d'os grupos tribals Zuwara, Lawata y Nafzawa  Estos autors fan notar que os Nafzawa s'establioron en diferents zonas d'Al Andalus dende o sieglo VIII como por eixemplo Teruel y Villel (os Banu Amira y os Banu Gazlun yeran brancas d'os Nafzawa). Si os Nafzawa son bien documentaus en fuents medievals en a peninsula no se puet dicir o mesmo d'os Zuwara, por o que si o toponimo "Azuara" se remonta a un etnonimo berber millor podría estar relacionau con un grupo tribal berber mes numeroso dito Zuwaga.